Fedora

Fedora (anksčiau Fedora Core) – bendros paskirties operacinė sistema, naudojanti Linux branduolį, o programinei įrangai – RPM technologiją. „Fedora“ buvo sukurta „Fedora Project“ bendruomenės, pasinaudojus ankstesniu „Red Hat Linux“ platinamojo paketo pagrindu.

„Fedora Project“ misija yra tobulinti nemokamą atviro kodo programinę įrangą įtraukiant bendruomenę.

Kompanija RedHat remia projekto vystymą bei naudoja Fedora kaip pagrindą kuriant sekančias Red Hat Enterprise Linux (RHEL) platinamųjų paketų laidas (Red Hat Linux projektas buvo nutrauktas).

Vienas iš pagrindinių Fedora uždavinių yra ne tik platinti nemokamą atviro kodo programinę įrangą, bet ir pristatyti naujas technologijas. Fedora kūrėjai operacinės sistemos komponentes tobulina taip, kad kitų platinamųjų paketų kūrėjai nesunkiai galėtų pagerinimus prisitaikyti savo kuriamoms sistemoms.

Lyginant su kitomis ne Linux operacinėmis sistemomis Fedora versijų gyvavimo ciklai gana trumpi. Versija X yra palaikoma mėnesį, iki tol, kol išeina dvi vėlesnės versijos (X+2). Versijos leidžiamos maždaug kas 6 mėnesius, taigi yra skiriama apie 13 mėnesių kiekvienai versijai palaikyti. Tai gali sukelti nepatogumų vartotojams, kuriems svarbus ilgalaikis sistemos palaikymas.

Fedora bendruomenė mėgsta naujoves ir stengiasi jas pristatyti pirmieji. Todėl daugelis šios operacinės sistemos komponenčių būna naujesnės versijos nei daugelis kitų platinamųjų paketų. Tai turi savų privalumų bei trūkumų. Su naujomis versijomis vartotojai gali išmėginti naujas galimybes, bet kartu jos nusileidžia ilgai testuotų senųjų versijų stabilumui. Dėl savo pomėgio į naujoves ir gana trumpo versijų gyvavimo laiko, Fedora nėra orientuota į serverių rinką.

Istorija 
„Fedora Project“ įkurta 2003-jų pabaigoje, kai projektas Red Hat Linux buvo nutrauktas. Red Hat Enterprise Linux tapo vienintelis platinamasis paketas, kurį oficialiai rėmė kompanija Red Hat, kaip tik tuo tarpu Fedora tapo remiama šios bendruomenės. Red Hat Enterprise Linux tolimesnės laidos remdavosi Fedora platinamuoju paketu.

Pavadinimas Fedora kilo iš Fedora Linux, projekto kuris teikdavo papildomą programinę įrangą Red Hat Linux platinamajam paketui. Skrybėlė, kuri naudojama Red Hat kompanijos logotipe, vadinama fedora.

Varenas Togamis (Warren Togami) pradėjo Fedora Linux 2002 m. kaip diplominį darbą, kurio tikslas buvo teikti duomenų saugyklą su gerai ištestuota trečiųjų šalių programine įranga. Taigi ne Red Hat kompanijos kurtą programinę įrangą buvo lengviau rasti, tobulinti ir naudotis. Esminis Fedora Linux skirtumas nuo Red Hat Linux buvo tai, kad jos duomenų saugykla buvo kuriama atsidavusių entuziastų iš viso pasaulio. Ilgainiui Fedora Linux tapo Fedora Project dalis kartu atsinešusi bendradarbiavimo su bendruomene tradicijas.

Fedora Project valdymo sistema paremta lentą. Joje bendruomenė priima svarbiausius sprendimus, renka lyderius.

Išleistos versijos

Fedora pagrindu sukurti platinamieji paketai 
 Šaltinis: ''DistroWatch puslapio pateiktas sąrašas Fedora pagrindu sukurti platinamieji paketai.
Fedora pagrindu sukurti Linux platinamieji paketai:
 Berry Linux – orientuotas į naudojimąsi tiesiai iš kompaktinės plokštelės neinstaliuojant į kompiuterį. Palaikomos anglų ir japonų kalbos.
 Fuduntu – pirminis variantas buvo Fedora pagrindu, vėliau atskilo ir tapo nepriklausoma. Kuriant šia operacinę sistema norėta padaryti kažką tarp Fedora ir Ubuntu.
 CentOS – viena populiariausių operacinių sistemų skirtų serveriams. Alternatyva Red Hat Enterprise Linux platinamam paketui.
 Red Hat Enterprise Linux – gerai žinomos kompanijos RedHat platinamasis paketas orientuotas į verslo rinką.
 Fusion Linux – pasižymi savo tolerantiškesniu požiūriu į uždaro kodo programinę įrangą. Ši operacinė sistemą pateikiama kartu tiek su atviro kodo tiek su uždaro kodo programine įranga.
 Kororaa Linux – orientuota į draugišką vartotojo sąsają, bei lengvą valymą su KDE numatytąja grafine aplinka.
 Russian Fedora Remix – modifikuotas Fedora platinamasis paketas orientuotas į Rusijos piliečius.

Šaltiniai

Nuorodos 

 Oficialus Fedora Projekto tinklalapis
 Operacinės sistemos Fedora pristatymas (2009-12-07)
 Bendruomenės užduodami klausimai ir atsakymai (anglų kalba)

Linux platinamieji paketai